To indbrudstyve var natten til onsdag på spil i to sommerhuse i Saltum-området.

Nordjyllands Politi fangede natten til onsdag to indbrudstyve. De havde foretaget indbrud i mindst to sommerhuse i Saltum. Politiet anholdt de to mænd med tyvekoster i bilen. Der er ifølge vagtchefen ved Nordjyllands Politi tale om to unge mænd på henholdsvis 28 år og 23 år. Vagtchefen oplyser til TV2/Nord, at indbrudstyvene er to lokale som er særdeles godt kendt af politiet i forvejen.